turjo4nis/wikipedia-bn-dump-20250701 huggingface dataset:
এম মকবুল হোসেন

রিয়ার অ্যাডমিরাল মোহাম্মদ মকবুল হোসেন, ছিলেন বাংলাদেশ নৌবাহিনীর একজন রিয়ার অ্যাডমিরাল। তিনি সহকারী নৌবাহিনী প্রধান (অপারেশন) ছিলেন। তিনি বাংলাদেশ কোস্ট গার্ডের মহাপরিচালক হিসেবেও দায়িত্ব পালন করেছেন।

প্রাথমিক জীবন এবং শিক্ষা 
অ্যাডমিরাল মকবুল ১৯৬১ সালে টাঙ্গাইল জেলায় জন্মগ্রহণ করেন।

১৯৭৯ সালের জানুয়ারি মাসে তিনি একজন অফিসার ক্যাডেট হিসেবে বাংলাদেশ নৌবাহিনীতে যোগ দেন এবং মার্শাল টিটো নেভাল একাডেমি, স্প্লিট, যুগোস্লাভিয়ার থেকে ৫ বছরের সাব-স্পেশালাইজেশন সহ তার ইউটি অফিসার/বেসিক কোর্স সম্পন্ন করেন। তিনি বাংলাদেশ নৌবাহিনীর নির্বাহী শাখায় ১ আগস্ট ১৯৮১ সালে কমিশন লাভ করেন।

এডমিরাল মকবুল দেশে ও বিদেশে বিভিন্ন কোর্সে অংশগ্রহণ করেন। তিনি ১৯৯০ সালে ভারত থেকে অ্যান্টি সাবমেরিন ওয়ারফেয়ারের উপর বিশেষায়িত কোর্স করেন এবং ১৯৯৪ সালে ডিফেন্স সার্ভিসেস কমান্ড অ্যান্ড স্টাফ কলেজ, মিরপুর, ঢাকা থেকে স্নাতক হন।

এছাড়াও তিনি দেশে ও বিদেশে জাতীয় ও আন্তর্জাতিক নিরাপত্তা বিষয়ক বিশেষ করে সামুদ্রিক নিরাপত্তা সংক্রান্ত বহু সেমিনার ও সিম্পোজিয়ামে অংশ নেন।

তথ্যসূত্র 

বাংলাদেশ কোস্ট গার্ডের মহাপরিচালক
বাংলাদেশী অ্যাডমিরাল
জীবিত ব্যক্তি
১৯৬১-এ জন্ম
রাঙ্গী

রাঙ্গী () হচ্ছে ২০২২ সালে মুক্তিপ্রাপ্ত একটি ভারতীয় তামিল চলচ্চিত্র। অ্যাকশন থ্রিলার ঘরানার এই চলচ্চিত্রটির পরিচালক এম. সর্বনন এবং প্রযোজক আলিরাজা সুভাস্কর, কাহিনী লেখক এম. সর্বনন এবং এ.আর মুরুগাদোস। চলচ্চিত্রটিতে মুখ্য ভূমিকায় তৃষা অভিনয় করেন। চলচ্চিত্রটির সঙ্গীত পরিচালনা করেন সি. সত্য এবং সিনেমাটোগ্রাফি করেন কে. এ. শক্তিবেল, সম্পাদনার দায়িত্বে ছিলেন এম. সুবারক। চলচ্চিত্রটি ৩০ ডিসেম্বর ২০২২ তারিখে প্রেক্ষাগৃহে মুক্তি পায়।

অভিনয়ে
তৃষা - তাইয়াল ন্যায়াগি
অন্বেশ্বরা রজন  - সুস্মিতা
জন মহেন্দ্র
গোপী কন্নদাসন
ওয়াকার খান

প্রযোজনা
প্রথমে এই চলচ্চিত্রটির নাম তৃষা৬১ নাম রাখার চিন্তা করা হয়েছিলো। ২০১৯ সালের ২০শে এপ্রিল চলচ্চিত্রটির নাম রাঙ্গী চূড়ান্ত হয়। ২০২০ সালের ১২ই ফেব্রুয়ারি চলচ্চিত্রটির শুটিং শুরু হবার কথা ছিলো।

সঙ্গীত
চলচ্চিত্রটির সঙ্গীত পরিচালনা করেন সি. সত্য যার পরিচালক সর্বননের সঙ্গে তৃতীয় কাজ হিসেবে বিবেচিত এই চলচ্চিত্রটি, এর আগে তিনি সর্বননের এঙ্গেইয়ুম এপ্পোদুম (২০১১) এবং ইভান ভেরামাতিরি (২০১৩) চলচ্চিত্রের সঙ্গীত পরিচালনা করেছিলেন। এই চলচ্চিত্রটিতে মাত্র একটি গান রয়েছে আর সেটির শিরোনাম হচ্ছে 'পানিতুলি', গানটি ১৫ ডিসেম্বর ২০২০ তারিখে মুক্তি পায়।

মুক্তি

প্রেক্ষাগৃহ
চলচ্চিত্রটি প্রেক্ষাগৃহে মুক্তি পায় ২০২২ সালের ৩০শে ডিসেম্বর তারিখে, কোভাই সরলার সেম্বি চলচ্চিত্রের সাথে একই দিনে। প্রাথমিক ভাবে চলচ্চিত্রটির মুক্তি প্রেক্ষাগৃহেই দেওয়ার কথা ছিলো কিন্তু কোভিড-১৯-এর কথা বিবেচনা করে চলচ্চিত্রটির মুক্তি ডিজিটাল ভাবে করার চিন্তা করা হয়, যদিও পরে প্রেক্ষাগৃহেই মুক্তি দেওয়া হয়।

হোম মিডিয়া
চলচ্চিত্রটি অনলাইন জগতে সান নেক্সট এবং নেটফ্লিক্সে মুক্তি দেবার কথা ভাবা হয়ে এদের কাছে স্বত্ব বিক্রি করা হয় এবং টিভি চ্যানেল সান টিভিতেও চলচ্চিত্রটির স্বত্ব বিক্রি করা হয়। ২০২৩ সালের ২৯শে জানুয়ারি চলচ্চিত্রটি অনলাইন জগতে মুক্তি পায়।

তথ্যসূত্র

বহিঃসংযোগ
 

তামিল ভাষার চলচ্চিত্র
২০২২-এর চলচ্চিত্র
২০২০-এর দশকের তামিল ভাষার চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
কোভিড-১৯ মহামারীর কারণে স্থগিত চলচ্চিত্র
তোফায়েল করিম হায়দার

তুফায়েল করিম হায়দার, যিনি তুফায়েল কে. হায়দার নামেও পরিচিত, একজন কূটনীতিক এবং ভারতে বাংলাদেশের সাবেক হাইকমিশনার।

জীবনের প্রথমার্ধ 
হায়দার ঢাকা বিশ্ববিদ্যালয় থেকে ১৯৬৬ সালে রাষ্ট্রবিজ্ঞানে স্নাতকোত্তর সম্পন্ন করেন।

কর্মজীবন 
হায়দার ১৯৬৮ সালে পাকিস্তান ফরেন সার্ভিসে  দেন।

হোসাইন জার্মানিতে বাংলাদেশ দূতাবাসের তৃতীয় সচিব এবং বনের ব্যাড গোডেসবার্গে সচিব ছিলেন। 

১৮ ডিসেম্বর ১৯৯৬ থেকে ৩ অক্টোবর ১৯৯৮ পর্যন্ত, হায়দার ফ্রান্সে বাংলাদেশের রাষ্ট্রদূত হিসেবে দায়িত্ব পালন করেন। তিনি ১৯৯৬ সালে  এম শেহাবুদ্দিনের স্থলাভিষিক্ত হন এবং ১৯৯৮ সালে সৈয়দ মুয়াজ্জেম আলীর স্থলাভিষিক্ত হন। তিনি প্যারিসে ইউনেস্কোর স্থায়ী প্রতিনিধিও ছিলেন। 

১১ অক্টোবর ১৯৯৮ থেকে ২৩ জানুয়ারী ২০০২ পর্যন্ত, হায়দার ইরানে বাংলাদেশের প্রথম রাষ্ট্রদূত হিসেবে দায়িত্ব পালন করেন। তার স্থলাভিষিক্ত হন আবদুল্লাহ আল হাসান । 

২০০২ সালের জানুয়ারিতে, হায়দার মোস্তফা ফারুক মোহাম্মদের স্থলাভিষিক্ত হয়ে ভারতে বাংলাদেশের হাইকমিশনার নিযুক্ত হন। হাইকমিশনার হিসেবে তিনি ২০০২ সালের নভেম্বরে বাংলাদেশের সন্ত্রাসীদের আশ্রয় দেওয়ার ভারতীয় অভিযোগ প্রত্যাখ্যান করেন। তার দায়িত্বে থাকাকালীন সময়ে ভারত ও বাংলাদেশের মধ্যে একটি সীমান্ত বিরোধ দেখা দেয় যাতে ২১৩ জন যাযাবর বাংলাদেশ-ভারত সীমান্তে নো-ম্যানস-ল্যান্ডে আটকে পড়ে। এতে দুই দেশের সীমান্তে উত্তেজনা বেড়ে যায়। বিদেশ মন্ত্রকের আধিকারিক মীরা শঙ্কর হায়দারকে যাযাবরদের ফিরিয়ে নেওয়ার জন্য অনুরোধ করেছিলেন।  বাংলাদেশ আটকে পড়াদের বাংলাভাষী মুসলিম ভারতীয় বলে উল্লেখ করেছে। তিনি বাংলাদেশের অর্থমন্ত্রী সাইফুর রহমানের নেতৃত্বে একটি প্রতিনিধিদলের অংশ ছিলেন, যেটি ভারতের অর্থমন্ত্রী যশবন্ত সিং -এর সাথে দেখা করেছিল।

হায়দার জিএসপি ইনভেস্টমেন্টস লিমিটেডের পরিচালক। তিনি ২০১২ থেকে ২০১৪ সাল  গুলশান সোসাইটির একজন নির্বাহী সদস্য ছিলেন। তিনি ছিলেন বিশিষ্ট শিল্পী কালিদাস কর্মকারের বন্ধু। তিনি সাবেক রাষ্ট্রদূতদের সমিতির সদস্য।  ২০১৭ সালে, তিনি হোলসিম গ্রুপের একটি সহযোগী প্রতিষ্ঠান লাফার্জহোলসিম বাংলাদেশ লিমিটেড-এর একজন স্বাধীন পরিচালক হিসেবে দায়িত্ব পালন করেন। তিনি ঢাকা বিশ্ববিদ্যালয়ের অ্যালামনাই অ্যাসোসিয়েশনের সদস্য।

ব্যক্তিগত জীবন 
হায়দার রানা হায়দারকে বিয়ে করেছেন।

তথ্যসূত্র 

জন্মের বছর অনুপস্থিত (জীবিত ব্যক্তি)
ইরানে বাংলাদেশের রাষ্ট্রদূত
ভারতে বাংলাদেশের হাই কমিশনার
ঢাকা বিশ্ববিদ্যালয়ের প্রাক্তন শিক্ষার্থী
২১শ শতাব্দীর বাঙালি
২০শ শতাব্দীর বাঙালি
জীবিত ব্যক্তি
ফ্রান্সে বাংলাদেশের রাষ্ট্রদূত
কাজরি

কাজরি ভারতের একটি লোকগীতি এবং নৃত্যধারা। এটি হিন্দুস্তানি শাস্ত্রীয় সংগীতের একটি ধারা। এটি সাধারণত বর্ষাকালে, জুনের শেষ থেকে সেপ্টেম্বরের মধ্যে, পরিবেশিত হয়। এটি মূলত শ্রাবন মাসের একটি গান যা কন্যারা ও স্ত্রীয়েরা দোলনায় দোল খেতে খেতে গায়। সেই সময় আবার সবুজের আবির্ভাব ঘটে এবং কৃষি শ্রম শুরু হয়। এটি উত্তরপ্রদেশ এবং বিহারের একটি প্রধান লোকগান। ভোজপুরি ছাড়াও, গানটি মৈথিলি এবং মগধীতেও গাওয়া হয়। যদিও কাজরির প্রধান অঞ্চল হল ভোজপুরী অঞ্চল, বেনারস এবং মির্জাপুরকেও এর প্রধান অঞ্চল হিসাবে বিবেচনা করা হয়।

গ্রীষ্মের আকাশ কালো বর্ষার মেঘে ভরে আসার সঙ্গে সঙ্গে প্রেমিকের জন্য একটি কুমারীর আকাঙ্ক্ষা বর্ণনা করতে এই গীতি নৃত্য ব্যবহৃত হয়।

কিছু পণ্ডিত বেনারস-মির্জাপুর অঞ্চলের শক্তি পূজা বা গৌরী পূজা থেকে কাজরির উৎপত্তি বলে মনে করেন, আবার কিছু বৈষ্ণব একে কৃষ্ণের উপাসনা ও লাবণীর সাথে যুক্ত করেন; মির্জাপুরের ঐতিহ্যবাহী লোকশিল্পীরা এটাকে দেবী বিন্ধ্যবাসিনীর উপহার বলে মনে করেন।

পরিচয় 
ভোজপুরি অঞ্চলে বিভিন্ন ঋতুতে গাওয়া বিভিন্ন ধরনের গান আছে, তাদের মধ্যে কাজরির একটি নিজস্ব তাৎপর্য রয়েছে। কাজরি গাওয়ার মরশুম হল বর্ষা ঋতু, শ্রাবন মাসে এগুলি গাওয়া হয়। কাজরি গানের অধিকাংশই অল্পবয়সী মেয়েরা গেয়ে থাকে।

বিষয় 
শ্রাবন মাস এবং গায়কদের বয়সের উপর নির্ভর করে কাজরি গানের বিভিন্ন বিষয় রয়েছে। গানগুলিতে বেশিরভাগই কৌতুকপূর্ণ এবং প্রেমময় বিষয় থাকে। স্বামী-স্ত্রীর প্রেমের সংলাপ অথবা বিরহ ব্যথা, ননদ বৌদির খুনশুটি, শাশুড়ি এবং পুত্রবধূর মধ্যে ঝগড়া, রাধা ও কৃষ্ণের প্রেম, শ্রী রামচন্দ্রের জীবনের ঘটনা এবং স্বামীর সাথে নতুন বধূর প্রেমময় কথোপকথন হল কাজরির সবচেয়ে জনপ্রিয় বিষয়। কাজরি গায়কদের মধ্যে এমন অনেক কন্যা আছে যারা বিয়ের পর প্রথম শ্রাবনে নিজ পিত্রালয়ে আসে, তাদের মানসিক অবস্থা থেকে বিচ্ছেদে ভরা কাজরি গানের জন্ম হয়। এছাড়া জীবনের প্রতিটি বিষয় সম্পর্কিত কাজরি গান বিক্ষিপ্তভাবে পাওয়া যায়। ভারতের স্বাধীনতা যুদ্ধের সময়, "সুরাজি কাজরি" নামে দেশভক্তি মূলক অনেক কাজরি গান তৈরি হয়েছিল।

উৎসব 
গানের ধারা ছাড়াও কাজরী নামে একটি উৎসবও পালিত হয়। এই উৎসবটি ভোজপুরি অঞ্চল এবং বুন্দেলখণ্ডে পালিত হয়, সামান্য হেরফের করে। শ্রাবনের পূর্ণিমাকে শ্রাবনী ছাড়া কাজরি পূর্ণিমাও বলা হয়। ভোজপুরি অঞ্চলে, এই উৎসব জৈষ্ঠের প্রথম রবিবার থেকে শুরু হয় এবং ভাদ্রের শুক্ল পক্ষের দ্বাদশী পর্যন্ত চলে, একে পার্বণ পূজাও বলা হয়। এই সময়ে বেনারস ও মির্জাপুরে দুই কাজরিও অনুষ্ঠিত হয়। বুন্দেলখণ্ডের লোকজীবনে "কাজরি নবমী" এবং "কাজরি পূর্ণিমা" উৎসবের বিশেষ তাৎপর্য রয়েছে। শ্রাবন মাসের শুক্লপক্ষের নবমীতে কাজরি বপন করা হয়, এই সময় মহিলারা বাইরে থেকে মাটি এনে ঘরের অন্ধকার কোণে রাখে এবং তাতে যব বপন করে। পূর্ণিমাতে এই যব দিয়ে কাজরি শোভাযাত্রা বের করা হয়।

ব্যুৎপত্তি 
কাজরি শব্দটি কাজরা বা কাজল শব্দ থেকে উদ্ভূত হয়েছে, এবং এটি আওধ ও ভোজপুরি অঞ্চলে গাওয়া হয়।

শিল্পী 
কাজরির উল্লেখ করলে মির্জাপুরের কবি ও লোকশিল্পী বদ্রীনারায়ণ 'প্রেমধন' এর নাম অবশ্যই নাম উল্লেখ করতে হবে। গায়কদের মধ্যে, বিখ্যাত ভোজপুরি-মৈথিলী গায়ক শারদা সিনহার গাওয়া বেশ কিছু কাজরি বিখ্যাত।

তথ্যসূত্র 

সঙ্গীতের ভারতীয় ধরন
বিহারের সংস্কৃতি
সুজন দাশগুপ্ত

সুজন দাশগুপ্ত (১৯৪২ - ১৮ জানুয়ারী ২০২৩) ছিলেন একজন ভারতীয় বংশোদ্ভূত মার্কিন লেখক এবং অধ্যাপক। শিক্ষার বাইরে তিনি তার কাল্পনিক বাংলা গোয়েন্দা চরিত্র সিরিজ "একেনবাবু" এর জন্য বিখ্যাত ছিলেন । একেনবাবু সিরিজের প্রথম প্রকাশিত গল্পটি ছিল "ম্যানহাটান মুনস্টোন" ১৯৯১ সালে আনন্দমেলা ম্যাগাজিনে প্রকাশিত হয়।

তথ্যসূত্র

ক্রেডিট
Movies

The Eken (2022) based on "Manhattaner Madman"

The Eken: Ruddhaswas Rajasthan (2023) based on  "Sosommane Bidai"

The Eken: Benaras e Bibhishika (2025) based on "Ideal Jewellery" 

Web Series 

Eken Babu Season (1-8)

বহিঃসংযোগ 
  

 
বাঙালি ঔপন্যাসিক
বাঙালি লেখক
২০২৩-এ মৃত্যু
পশ্চিমবঙ্গের লেখক
বাঙালি গোয়েন্দা কাহিনি লেখক
মার্কিন লেখক
মার্কিন হিন্দু
পনির মাখনি

পনির মাখনি (পনির মাখন মসলাও বলা হয়) হল পনিরের একটি সামান্য মিষ্টিজাতীয় ভারতীয় খাবার, যার উৎপত্তি নতুন দিল্লিতে হয়েছিল, যেটিতে গ্রেভি সাধারণত মাখন, টমেটো ও কাজু দিয়ে তৈরি করা হয়। এই গ্রেভি তৈরি করতে লাল মরিচের গুঁড়া ও গরম মসলার মতো মশলাও ব্যবহার করা হয়।

একটি সমীক্ষায় দেখা গেছে যে, পনির মাখন মসলা ভারতে অর্ডার করা শীর্ষ পাঁচটি খাবারের মধ্যে একটি।

ব্যুৎপত্তি 
'বাটার' এর হিন্দি শব্দ হল মাখন।

মাখনি অর্থ হল 'মাখন'। ১৯৫০-এর দশকে দিল্লির মতি মহল রেস্তোরাঁয় একটি টমেটোর তরকারিতে তাজা মাখন মিশ্রিত করে সস উদ্ভাবনের মাধ্যমে এই খাবারটি উৎপত্তি লাভ করেছিল।

প্রস্তুতপ্রণালী 
এই গ্রেভি তৈরির জন্য তেমন কোনো যথাযথ ধাপ নেই। নিম্নে মাখনি গ্রেভি তৈরির একটি উপায় রয়েছে। 

 কাজু বাদাম ও টমেটো ভেজে দুটোই ভালো করে পিষে নিন।
 এলাচ ও তেজপাতার মত মশলা যোগ করুন।
 গ্রেভিতে টক দই ব্যবহার করুন (যদিও কিছু প্রস্তুতি পদ্ধতিতে শুধুমাত্র টমেটো ব্যবহার করা হয়)।
 মাখনের পর্যাপ্ত ব্যবহার করুন।
 গরম মসলা, লাল মরিচের গুঁড়া, কসুরি মেথি ও ধনে পাতার ব্যবহার করুন।

আরও দেখুন 

 ভারতীয় রন্ধনশৈলী
 তন্দুরি চিকেন
 ডাল মাখনি

তথ্যসূত্র 

ভারতীয় পনিরের পদ
পাঞ্জাবি রন্ধনশৈলী
উত্তর ভারতীয় রন্ধনশৈলী
ভারতীয় রন্ধনশৈলী
বাঁধাধরা ধারণা

সামাজিক মনোবিজ্ঞানে বাঁধাধরা ধারণা, গৎবাঁধা ধারণা, ছকে ফেলা ধারণা (বা বিশ্বাস কিংবা অভিমত) হলো একটি নির্দিষ্ট শ্রেণীর লোক, বস্তু বা স্থান সম্পর্কে জনসাধারণে গৃহীত কিন্তু অতিসরলীকৃত কোনও স্থিরবিশ্বাস বা ধারণা। একটি নির্দিষ্ট গোষ্ঠীর প্রতিটি ব্যক্তির সম্পর্কে অন্য একটি গোষ্ঠীর মানুষের একটি প্রত্যাশিত প্রতিকৃতির সাথে সম্পর্কিত। এক্ষেত্রে  প্রত্যাশার ধরন পরিবর্তিত হতে পারে। এটা হতে পারে, দলের বা গোষ্ঠীর ব্যক্তিত্ব, পছন্দ, চেহারা বা ক্ষমতা সম্পর্কে একটি প্রত্যাশা। বাঁধাধরা ধারণাগুলি কখনও কখনও অতি সাধারণ, ভুল এবং নতুন তথ্যের প্রতি প্রতিরোধী, কিন্তু কখনও কখনও সঠিকও হতে পারে।

যদিও মানুষের গোষ্ঠী সম্পর্কে এই ধরনের সাধারণীকরণগুলি দ্রুত সিদ্ধান্ত নেওয়ার সময় উপযোগী হতে পারে, নির্দিষ্ট ব্যক্তিদের ক্ষেত্রে প্রয়োগ করা হলে সেগুলি ভুল হতে পারে, যা পক্ষপাতমূলক মনোভাবের উদাহরণ।

অন্য ভাষায়
ইংরেজি ভাষায় বাঁধাধরা ধারণা বা বিশ্বাসকে স্টেরিওটাইপ (Stereotype) বলে।

প্রকট বাঁধাধরা ধারণা
প্রকট বাঁধাধরা ধারণা বলতে এমন বাঁধাধরা ধারণাগুলিকে বোঝায় যা একজন সচেতন ব্যক্তি ধারণ করে এবং সচেতন যেকোনো লোকের বিচার করার জন্য ব্যবহার করে। তবে  বাঁধাধরা ধারণা সম্পর্কে সচেতনতার কারণে পক্ষপাত দূর করার প্রচেষ্টা প্রায়শই সত্য প্রমাণ করতে ব্যর্থ হয়।

প্রচ্ছন্ন বাঁধাধরা ধারণা
প্রচ্ছন্ন বাঁধাধরা ধারণাগুলি হলো সেইগুলি যা ব্যক্তিদের অবচেতনতার উপর স্থাপিত হয়, যেগুলির উপর তাদের কোন নিয়ন্ত্রণ বা সচেতনতা নেই।  "অন্তর্নিহিত বাঁধাধরা ধারণাগুলি দুটি ধারণার উপর ভিত্তি করে তৈরি করা হয়েছে, অর্থাত্মক (জ্ঞান)  এবং স্বয়ংক্রিয় সক্রিয়করণে সহযোগী নেটওয়ার্ক"।  এবং কর্তৃত্ববাদী লোকেরা ব্যবহার করত। তবে এই ধারণাটি সমসাময়িক গবেষণা দ্বারা খণ্ডন করা হয়েছে। যা বাঁধাধরা ধারণাগুলির সর্বব্যাপীতার পরামর্শ দেয় এবং বাঁধাধরা ধারণাগুলিকে সমষ্টিগত গোষ্ঠী বিশ্বাস হিসাবে বিবেচনা করার পরামর্শ দেওয়া হয়েছিল।  আধুনিক গবেষণা দাবি করে যে বাঁধাধরা ধারণাগুলির সম্পূর্ণ বোঝার জন্য তাদের দুটি পরিপূরক দৃষ্টিকোণ থেকে বিবেচনা করা প্রয়োজন: একটি নির্দিষ্ট সংস্কৃতি/উপ-সংস্কৃতির মধ্যে ভাগ করা এবং অন্যটি একজন ব্যক্তির মনের মধ্যে গঠিত।

তথ্যসূত্র

আরও পড়ুন 

 
 Stuart Ewen, Elizabeth Ewen, Typecasting: On the Arts and Sciences of Human Inequality. New York (Seven Stories Press) 2006
 Stereotype & Society A Major Resource: Constantly updated and archived
 
 Are Stereotypes True?
 .
 Crawford, M. & Unger, R. (2004). Women and Gender: A Feminist Psychology. McGraw Hill New York. New York. 45–49.

বহিঃসংযোগ 

 
 
 Interview with social psychologists Susan Fiske and Mike North about the stereotyping of older people
 How gender stereotypes influence emerging career aspirations – lecture by Stanford University sociologist Shelley Correll on 21 October 2010
 Social Psychology Network Stereotyping
 Stereotypes – Media Smarts, Canada's Centre for Digital and Media Literacy
 Age and Health based stereotyping Age and Health based stereotyping
 The Danger of a Single Story TEDTalk by Chimamanda Adichie

বৈষম্য
সবিচার চিন্তনের প্রতিবন্ধকতা
পূর্বসংস্কার
তকমা আঁটার তত্ত্ব
সংজ্ঞানাত্মক পক্ষপাতিত্ব
ছকে ফেলা বিশ্বাস
যোগমায়া

যোগমায়া () হিন্দুধর্মের এক দেবী। বিন্ধ্যবাসিনী, মহামায়া এবং একানংশা নামেও একে পূজা করা হয়।

বৈষ্ণব আচারানুষ্ঠানে তাঁকে নারায়ণী উপাধি দেওয়া হয়, এবং বিষ্ণুর মায়া শক্তির মূর্তি হিসেবে উপাসনা করা হয়। ভাগবত পুরাণে দেবতাকে দেবী দুর্গার কল্যাণকর দিক হিসাবে বিবেচনা করা হয়েছে। শাক্তরা তাকে মহাশক্তির রূপ বলে মনে করেন। হিন্দু ধর্মগ্রন্থে উল্লেখ্য তিনি নন্দ ও যশোদার কন্যা হিসাবে যাদব পরিবারে জন্মগ্রহণ করেন।

তথ্যসূত্র

বহিঃসংযোগ

বিষ্ণু
বৈষ্ণবধর্ম
হিন্দু দেবী
দুর্গা
বৈষ্ণব সম্প্রদায়
জুলিয়ানা ডায়াস দা কস্টা

ডোনা জুলিয়ানা ডায়াস দা কস্তা (১৬৫৮ - ১৭৩৩) ছিলেন কোচির পর্তুগিজ বংশোদ্ভূত একজন মহিলা, যাকে হিন্দুস্তানে আওরঙ্গজেবের মুঘল সাম্রাজ্যের হারেমে নিয়ে যাওয়া হয়েছিল, সেখানে জুলিয়ানা ভারতের মুঘল সম্রাট আওরঙ্গজেবের ছেলে প্রথম বাহাদুর শাহের প্রিয় হয়ে উঠেছিলেন, যিনি ১৭০৭ সালে মুঘল সম্রাট হন।

জীবন 
জুলিয়ানা ছিলেন পর্তুগিজ চিকিৎসক আগোস্টিনহো ডি ডায়াস কস্টার কন্যা। তার প্রথম জীবন সম্পর্কে পরস্পরবিরোধী গল্প আছে। একটি সংস্করণ অনুসারে, তার পরিবার, পর্তুগিজ কোচি (কোচিম) ওলন্দাজরা যখন দখল করে, তখন পালিয়ে যায়। অন্য মতে, মুঘল সম্রাট হুগলির পর্তুগিজ বসতি ধ্বংস করলে তাদের ক্রীতদাস হিসেবে নিয়ে আসে।  তার বাবা দিল্লীর মুঘল দরবারে একজন চিকিৎসক হিসাবে কাজ করেছিলেন, হয় দাস হিসাবে বা স্বাধীন হিসাবে। এটা যে কোন ভাবে জানা যায় যে তার মা একজন ক্রীতদাস ছিলেন।  জুলিয়ানা দিল্লিতে জন্মগ্রহণ করেছিলেন।

জুলিয়ানা তৎকালীন যুবরাজ শাহ'আলমের পরিবারের (স্ত্রী ও মা) সেবা করে মুঘল হারেমে প্রবেশ করেন। রাজপুত্র তার পিতার বিরাগভাজন হয়ে পড়লে তাকে নির্বাসন দেয়া হয়, তখনও জুলিয়ানা তার কাজ চালিয়ে যান। তিনি পুরস্কৃত হন যখন শাহ'আলম তার পিতার মৃত্যুর পর প্রথম সম্রাট (শাহ) বাহাদুর হন এবং দরবারে তার প্রভাব ব্যাপক হয়ে ওঠে, যদিও তিনি একটি মুসলিম রাষ্ট্রে একজন ক্যাথলিক ছিলেন। পাদ্রে আন্তন ম্যাগেলান জুলিয়ানার মা মারা যাওয়ার পর একজন নাম না জানা পর্তুগিজ পুরুষের সাথে তার বিয়ের ব্যবস্থা করেন। কিছুদিন পরেই তার স্বামী যুদ্ধে মারা যান।  কথিত আছে যে বাহাদুর শাহের কর্তৃত্ব রক্ষার জন্য যুদ্ধের সময় তিনি তার পাশে একটি যুদ্ধের হাতিতে চড়েছিলেন এবং সম্রাট বাহাদুর শাহ এর মৃত্যুর পরেও তিনি অত্যন্ত বিবেচিত ছিলেন, যদিও প্রভাব কমে গিয়েছিল।

তার শক্তিশালী প্রভাবের সময়কালে, যখন প্রথম বাহাদুর শাহ জীবিত ছিলেন, প্রায়শই ইউরোপীয় শক্তি যেমন ডাচ, পর্তুগিজ, ব্রিটিশ এবং পোপের প্রতিনিধিরা তাঁর খোঁজ করতেন। তিনি ইতালীয় জেসুইট ধর্মপ্রচারক ইপ্পোলিটো দেসিডারি (১৬৮৪ - ১৭৩৩) কে তিব্বতে ধর্ম প্রচারে তাঁর মিশনে সহায়তা সহ সোসাইটি অফ জেসুসকে অনেক সহায়তা প্রদান করেছিলেন। জেসুইটদের প্রতি তার অনেক অবদান ও সেবার স্বীকৃতিস্বরূপ তাকে সোসাইটির পৃষ্ঠপোষক হিসেবে স্বীকৃতি দেওয়া হয়েছিল।

জুলিয়ানা দিল্লির ওখলা শহরতলির এক গ্রামে একটি সরাই বা বিশ্রামাগার স্থাপনের জন্যও দায়ী ছিলেন, যেটি পরবর্তীকালে তার নামে সরাই জুলেনা নামে নামকরণ করা হয় এবং বর্তমানে এটি একটি ঘনবসতিপূর্ণ এলাকা।

তথ্যসূত্র

সূত্র 
Maclagan, Sir Edward. The Jesuits and the Great Mogul. 1932: rpt. New York: Octagon Books, 1972: 181–189. 
Pomplun, Trent. Jesuit on the Roof of the World: Ippolito Desideri's Mission to Tibet. New York: Oxford University Press, 2010: 59,224n64.

১৬৫৮-এ জন্ম
১৭৩৩-এ মৃত্যু
ভারতীয় রাজকীয় মহিলা
মুঘল সাম্রাজ্যের ব্যক্তি
ভারতীয় রোমান ক্যাথলিক
ভারতীয় ক্রীতদাস
যুদ্ধে ভারতীয় নারী
পর্তুগিজ বংশোদ্ভূত ভারতীয় ব্যক্তি
১৮শ শতাব্দীর ভারতীয় ব্যক্তি
১৮শ শতাব্দীর ভারতীয় নারী
১৭শ শতাব্দীর ভারতীয় ব্যক্তি
১৭শ শতাব্দীর ভারতীয় নারী
১৮শ শতাব্দীর ক্রীতদাস
১৭শ শতাব্দীর যুদ্ধে নারী
১৮শ শতাব্দীর যুদ্ধে নারী
এস্থার লিচ

এস্থার লিচ (১৮০৯ - নভেম্বর ১৮৪৩) ছিলেন একজন ঔপনিবেশিক-ভারতীয় ইংরেজ মঞ্চ অভিনেত্রী এবং ভারতে সক্রিয় থিয়েটার পরিচালক। তিনি ভারতের থিয়েটার ইতিহাসের একজন গুরুত্বপূর্ণ ব্যক্তিত্ব ছিলেন, তিনি কলকাতা শহরের প্রথম পেশাদার ইংরেজি থিয়েটারগুলির মধ্যে একটি সানস সুচি থিয়েটার (১৮৩৯-৪৯) প্রতিষ্ঠা ও পরিচালনা করেছিলেন এবং তাকে কলকাতা মঞ্চের নেতৃস্থানীয় মহিলা হিসাবে বিবেচনা করা হয়েছিল।  সেই সময় তাকে ভারতীয় সারাহ সিডন্স হিসাবে উল্লেখ করা হয়েছিল।

জীবন 
এস্থার লিচ ছিলেন এক ব্রিটিশ সৈন্যের কন্যা, একজন "মিস্টার ফ্ল্যাটম্যান", যিনি মীরাটে নিযুক্ত ছিলেন। তিনি নন-কমিশনড অফিসার জন লিচকে বিয়ে করেন এবং অভিনেত্রীর মা হন "মিসেস অ্যান্ডারসন"।

এস্থার লিচকে বেরহামপুরের রেজিমেন্টাল শিক্ষাবিদ দ্বারা শিক্ষামূলক প্রশিক্ষণ দেওয়া হয়েছিল। তিনি সেনাবাহিনীর জন্য প্রদত্ত অপেশাদার থিয়েটারে অভিনয় করেতেন এবং অভিনয়ের জন্য প্রচুর মনোযোগ আকর্ষণ এবং জনপ্রিয়তা অর্জন করেছিলেন। অফিসাররা তাকে শেক্সপিয়ারের কাজ উপস্থাপন করেন। তিনি ভারতের প্রথম পেশাদার অভিনেত্রী ছিলেন বলে যুক্তি দেওয়া যেতে পারে।

তিনি কলকাতা থিয়েটার এবং কলকাতার দম দম থিয়েটারে সক্রিয় ছিলেন এবং ১৮২২ সালে দম দম থিয়েটারের ব্যবস্থাপক পরিচালক ছিলেন। ১৮২৫ এবং ১৮৩৮ সালের মধ্যে, তিনি চৌরঙ্গী থিয়েটারের নেতৃস্থানীয় মহিলা এবং তারকা ছিলেন।  চৌরঙ্গী থিয়েটারে তার কর্মজীবন থিয়েটারের স্বর্ণযুগের সমান্তরালে সংঘটিত হয়েছিল এবং এর সাফল্যের জন্য তাকে আংশিকভাবে দায়ী করা হয়েছে। তিনি ১৯৩৮ সালে ইংল্যান্ডের উদ্দেশ্যে ভারত ত্যাগ করেন।

তিনি ১৮৩৯ সালে ফিরে আসেন, এরপর ধ্বংস হয়ে যাওয়া চৌরঙ্গী থিয়েটার তিনি সানস সুচি থিয়েটার প্রতিষ্ঠা করেন। তিনি শিল্প বিশেষজ্ঞ মিঃ স্টকেলারের সহযোগিতায় এবং কলকাতার অভিজাতদের সমর্থনে থিয়েটারটি প্রতিষ্ঠা করেন, যারা চৌরঙ্গী থিয়েটারের পরিবর্তে একটি থিয়েটারের প্রয়োজনীয়তা অনুভব করেছিলেন এবং ১৮৩৯ সালের আগস্ট মাসে একটি অস্থায়ী ভবনে সানস সুচি থিয়েটারের উদ্বোধন করা হয়েছিল, এবং ৮ মার্চ ১৮৪১ সালে নিজস্ব ভবন উদ্বোধন করেন। এটি ৪০০ জনের ধারনক্ষমতা সম্পন্ন একটি মার্জিত ছোট থিয়েটার হিসাবে বর্ণনা করা হয়েছিল। তিনি তার থিয়েটারে অসাধারণভাবে সফল হয়েছিলেন এবং কলকাতায় ব্রিটিশদের পাশাপাশি ভারতীয় দর্শকদেরও আকৃষ্ট করেছিলেন।

১৮৪৩ সালের ২ নভেম্বর, সানস সুসিতে অভিনয়ের সময় তার পোশাকে আগুন ধরে যায়। তিনি গুরুতরভাবে জখম হন, এবং কয়েক দিন পরেই মারা যান। তার মৃত্যুশয্যায়, তিনি থিয়েটারের মালিকানা তার সহকর্মী নিনা ব্যাক্সটারের কাছে হস্তান্তর করেন।

তথ্যসূত্র

বহিঃসংযোগ 
 থিয়েটার হিস্ট্রি অ্যান্ড হিস্টোরিওগ্রাফি: এথিক্স, এভিডেন্স অ্যান্ড ট্রুথ
 ভারতীয় জীবনী অভিধান

১৮৪৩-এ মৃত্যু
১৮০৯-এ জন্ম
১৯শ শতাব্দীর ব্রিটিশ অভিনেত্রী
ব্রিটিশ মঞ্চ অভিনেত্রী
১৯শ শতাব্দীর ইংরেজ ব্যবসায়ী
মীরাটের ব্যক্তি
১৯শ শতাব্দীর ইংরেজ ব্যবসায়ী নারী
ব্রিটিশ ভারতের অভিনেত্রী
রুপিন্দর পাল সিং

রুপিন্দর পাল সিং (জন্ম ১১ নভেম্বর ১৯৯০) একজন ভারতীয় পেশাদার  ফিল্ড হকি খেলোয়াড়। তিনি মূলত একজন ডিফেন্ডার ও ফুলব্যাক। তাকে বিশ্বের অন্যতম সেরা ড্র্যাগফ্লিকার হিসেবে চিহ্নিত করা হয়। তিনি ভারতের হয়ে ২০১৪ কমনওয়েলথ গেমস, ২০১৬ গ্রীষ্মকালীন অলিম্পিক, ২০১৮ কমনওয়েলথ গেমস, ২০২০ গ্রীষ্মকালীন অলিম্পিক-এ খেলেছেন।

তথ্যসূত্র

বহিঃসংযোগ
রুপিন্দর পাল সিং , হকি ইন্ডিয়া

১৯৯০-এ জন্ম
জীবিত ব্যক্তি
ভারতীয় পুরুষ ফিল্ড হকি খেলোয়াড়
ভারতের অলিম্পিক ফিল্ড হকি খেলোয়াড়
অলিম্পিক ব্রোঞ্জপদক বিজয়ী ভারতীয়
২০২০ গ্রীষ্মকালীন অলিম্পিকের পদক বিজয়ী
কমনওয়েলথ গেমসে রৌপ্যপদক বিজয়ী ভারতীয়
২০১৪ এশিয়ান গেমসের পদক বিজয়ী
২০১৮ এশিয়ান গেমসের পদক বিজয়ী
এশিয়ান গেমসে স্বর্ণপদক বিজয়ী ভারতীয়
ভারতীয় শিখ
২০১৬ গ্রীষ্মকালীন অলিম্পিকের ফিল্ড হকি খেলোয়াড়
২০২০ গ্রীষ্মকালীন অলিম্পিকের ফিল্ড হকি খেলোয়াড়
এশিয়ান গেমসে ব্রোঞ্জপদক বিজয়ী ভারতীয়
অর্জুন পুরস্কার প্রাপক
দিল্লির ফিল্ড হকি খেলোয়াড়
বিনোদিনী নীলকান্ত

বিনোদিনী রমনভাই নীলকান্ত (৯ ফেব্রুয়ারি ১৯০৭-২৯ সেপ্টেম্বর ১৯৮৭) একজন গুজরাটি লেখক, অনুবাদক এবং শিক্ষাবিদ ছিলেন। তিনি অনেক উপন্যাস, প্রবন্ধ, ছোটগল্প, সাংবাদিক কলাম এবং শিশুসাহিত্য লিখেছেন।

প্রারম্ভিক জীবন 

বিনোদিনী নীলকান্ত ভারতের আহমেদাবাদে (তৎকালীন বোম্বে প্রেসিডেন্সির অংশ) জন্মগ্রহণ করেন। তার বাবা রমনভাই নীলকান্ত ছিলেন একজন গুজরাটি ঔপন্যাসিক এবং রাজনীতিবিদ। তার মা বিদ্যাগৌরী নীলকান্ত ছিলেন একজন সমাজ সংস্কারক এবং শিক্ষাবিদ, যিনি ছিলেন বিশ্ববিদ্যালয় থেকে স্নাতক ডিগ্রি অর্জনকারী গুজরাটের প্রথম মহিলা। তার বাবা-মা দুজনেই লেখক ছিলেন, পাশাপাশি তার বোন সরোজিনীও একজন লেখক ছিলেন।

বিনোদিনী মহালক্ষ্মী ট্রেনিং কলেজে প্রাথমিক শিক্ষাজীবন শুরু করে। এরপর তিনি সরকারি বালিকা উচ্চ বিদ্যালয়ে মাধ্যমিক পর্যন্ত পড়াশোনা করেন। ১৯২৮ সালে তিনি প্রাথমিক বিষয় ইংরেজি এবং মাধ্যমিক ভাষা হিসাবে গুজরাটি নিয়ে ব্যাচেলর অব আর্টস সম্পন্ন করেন। ১৯৩০ সালে তিনি সামাজিক বিজ্ঞান এবং শিক্ষা বিষয়ে মাস্টার্স করতে মিশিগান বিশ্ববিদ্যালয়ে যান।

কর্মজীবন 
বিনোদিনী নীলকান্ত আহমেদাবাদের বনিতা বিশ্রাম ইনস্টিটিউটের প্রধান ছিলেন। তিনি আহমেদাবাদের মিউনিসিপ্যাল গার্লস হাই স্কুলের প্রধান শিক্ষিকা হিসেবেও দায়িত্ব পালন করেন। পরে তিনি এসএনডি টি মহিলা পাঠশালার অধ্যাপক হন। তিনি পত্রিকায় কলামও লিখতেন। তিনি গুজরাট বিধানসভার কার্যনির্বাহী কমিটির সদস্য ছিলেন।

সৃষ্টিকর্ম 
নীলকান্ত কৈশোরে তার প্রথম প্রবন্ধের বই প্রকাশ করেছিলেন। তার ছোটগল্পসমূহ মানুষের মনের মধ্যে, বিশেষ করে নারীর মনের মধ্যে অনুপ্রবেশের ক্ষমতাকে বিবৃত করে।

ব্যক্তিগত রচনা 
 রসদওয়ারা (১৯২৮)
 নিজানন্দ

ছোটগল্প সংকলন 
 আরশিনী ভিতরমা (১৯৪২)
 কার্পাসি আনে বিজি বর্তাও
 দিল দরিয়াভনা মতি (১৯৫৮)
 অঙ্গুলিনো স্পর্শ (১৯৬৫)

উপন্যাস 
 কদলিবন

শিশুসাহিত্য 
 শিশুরঞ্জনা (১৯৫০)
 মেন্দিনী মঞ্জরি (১৯৫৬)
 বালাকোনি দুনিয়ামা দোকিয়ো 
 সফরচাঁদ (১৯৬৪)
 পাড়চাঁদ কাথিয়ারো (১৯৬৪)

অন্যান্য লেখা 
 ঘরনো বাহিবাত (১৯৫৯)
 বাল সুরক্ষা (১৯৬১)
 মুক্তজননী ভূমি (১৯৬৬)।

অনুবাদ 
তার নিজের সাহিত্যকর্মের পাশাপাশি তিনি জেন অস্টেনের প্রাইড অ্যান্ড প্রেজুডিস গুজরাটি ভাষায় অনুবাদ করেন। তিনি বার্ট্রান্ড রাসেলের দ্য কনকয়েস্ট অফ হ্যাপিনেস -এর অনুবাদ করে সুখনি সিদ্ধিও নামে প্রকাশ করেন।

সাংবাদিকতামূলক লেখা 
১৯৪৯ সাল থেকে তিনিগুজরাত সমাচার নামে একটি দৈনিক পত্রিকায় ঘর ঘরনি জ্যোতি নামে একটি কলাম লেখেন, যা খুব জনপ্রিয়তা পেয়েছিল।{{cite book}}: CS1 maint: ignored ISBN errors (link)
</ref> কলামিস্ট হিসাবে তার সাংবাদিকতামূলক লেখাগুলি পাঁচটি খণ্ডে প্রকাশিত হয়েছে: ঘর ঘরনি জ্যোত পর্ব ১, ২, ৩ এবং ৪ (১৯৫৫, ১৯৫৯, ১৯৬৪ এবং ১৯৬৯)। শেষ খণ্ড, ঘর দিবদি, (১৯৮৭) তার মৃত্যুর পরে প্রকাশিত হয়েছিল।

উপযোগ 
কান্তি মাদিয়া পরিচালিত গুজরাটি চলচ্চিত্র কাশিনো ডিক্রো (১৯৭৯) নির্মাণে পরিচালক নীলকান্তের ছোট গল্প দরিয়াভ দিল অবলম্বন করেন।

পুরস্কার 
ছোট গল্পের সংকলন দিল দরিয়াভনা মতি-এর জন্য তিনি গুজরাট সাহিত্য সভা পুরস্কার এবং অ্যাঙ্গুলিনো স্পর্শ-এর জন্য গুজরাট সরকারের পুরস্কার লাভ করেন।{{{cite book}}: CS1 maint: ignored ISBN errors (link)
</ref>

তথ্যসূত্র

বহিঃসংযোগ 
 

মিশিগান বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় লেখক
২০শ শতাব্দীর ভারতীয় লেখিকা
১৯শ শতাব্দীর ভারতীয় লেখক
১৯শ শতাব্দীর ভারতীয় লেখিকা
১৯৮৭-এ মৃত্যু
১৯০৭-এ জন্ম
গুজরাতের লেখিকা